Olen Moshe. Olen israelilainen, juutalainen.
Olen asunut Suomessa 1990-luvun alusta asti.
Asun Helsingissä Ruoholahdessa.
Olen ollut naimisissa suomalaisen naisen kanssa, -
voisi sanoa, että melkein aina.
Hanukkaa kutsutaan hepreaksi myös nimellä "chag ha'orim".
Se tarkoittaa valon juhlaa.
Se on iloisimpia juhla-aikojamme.
Joka päivä sytytetään kynttilä -
hanukkakynttelikköön eli chanukiaan.
Sytytämme joka päivä uuden kynttilän sekä myös edellisten päivien kynttilät.
Ensimmäisenä päivänä sytytetään yksi kynttilä, toisena kaksi -
ja kolmantena kolme.
Viikon päätteeksi palaa kahdeksan kynttilää sekä "shamash", "auttaja".
Se auttaa muiden kynttilöiden sytyttämisessä.
Kynttilän sytyttämisen aikana lausumme erityisen rukouksen, -
ja kynttilöiden sytyttämisen jälkeen koko perhe laulaa yhdessä -
hanukkaan liittyviä lauluja.
Pyrimme aina viettämään juhlaa yhdessä perheenä.
Lapset tulevat käymään.
Niin päätämme seremonian.
Hanukkaa vietetään erään ihmeen muistoksi.
Ihme tapahtui makkabilaiskapinan aikana.
Siitä asti sitä on vietetty öljylampun ihmeen muistoksi.
Öljylampun oli määrä palaa päivän, -
mutta se antoikin meille valoa kahdeksan päivän ajan.
Jos minun pitäisi kuvailla hanukkaa lyhyesti -
yhdellä sanalla, se olisi ihme tai merkki, -
että jos uskoo jotakin, se tapahtuu.
Yritämme pitää sen ja muistaa ihmeen, joka tapahtui meille, -
ja toistaa sen joka vuosi, -
jotta ymmärtäisimme, ettemme ole yksin -
ja että on olemassa Jumala, joka pitää meistä huolen.
Meidän täytyy uskoa ja muistaa, keitä olemme, mistä tulemme -
ja mikä on tärkeintä hengellisesti tässä elämässä.
Laulamisen ja kynttilöiden sytyttämisen jälkeen -
syömme sufganioteja ja levivoteja.
Suomeksi ne ovat munkkeja ja lettuja.
Jotakuinkin sama seremonia toistuu päivittäin kahdeksan päivän ajan.
Se tuo meille paljon valoa, onnea, -
voimaa ja hyvää energiaa jatkaa eteenpäin.
- Mitä nämä ovat? - "Chamutsiot".
- Mitä "chamutsia" on suomeksi? - Karpalo.
- Se on "cranberry" suomeksi.
Niin tehdään piparkakkuja.
Tässä on "sevivon", hyrrä.
Siinä on heprealaisia kirjaimia.
Siinä on "nes", "ihme", josta tulee nun-kirjain.
Gimel-kirjain tulee sanasta "gadol", "suuri".
He-kirjain tulee sanasta "haja", "tapahtui".
Tässä on sham-sana, "siellä".
Israelissa se on "po", "täällä".
Koska emme ole Israelissa, käytämme sham-sanaa, "siellä".
Nes gadol haja sham, "Suuri ihme tapahtui siellä".
Pelin kulku menee niin, että pyöritetään sevivon-hyrrää.
Jos sevivon pysähtyy shin-kirjaimen kohdalle, kirjoitetaan shin-kirjain.
Saadaan sana "sham", siellä.
Jos sevivon pysähtyy he-kirjaimen kohdalle, kirjoitetaan "haja".
Pelaaja yrittää saada koko lauseen: "Nes gadol haja sham" tai "po".
Se, joka saa kaikki kirjaimet ensimmäisenä, voittaa.
Laulamme laulua, kun sevivon pyörii: -
Pyöri, pyöri, pyöri hyrrä, hanukka on suuri juhla.
Pyöri, pyöri sinne tänne, suuri ihme tapahtui täällä.
Mahtava pelastukseni kallio,
Sinua on ilo ylistää.
Hanukka merkitsee valoa, rakkautta, ihmettä ja Jumalaa.
Suomennos: Marianne Tenetz, Hannele Lehtoranta